**M A R O K O**

***CASABLANCA – RABAT – FEZ – IFRANE – BENI MELLAL - MARRAKECH***

**867-2023**

|  |  |
| --- | --- |
| **26.03.****nedjelja** | Okupljanje grupe u Sukoišanskoj ulici u 5,00 sati. Ukrcaj u autobus i vožnja autocestom prema Milanu uz kraća stajanja na putu. Po dolasku u Milano odlazak u pješački razgled grada. Slobodno vrijeme do polaska prema hotelu. Prijava i smještaj u hotel. Noćenje. |
| **27.03.****ponedjeljak** | Ranija odjava iz hotela. Transfer do zračne luke Malpensa. Prijava na let za Marrakech u 06,00 sati. Dolazak u zračnu luku u Marrakechu u 08,20 sati. Po dolasku granične formalnosti, preuzimanje prtljage, ukrcaj u autobus, upoznavanje sa lokalnim vodičem i polazak za *Casablancu.* Po želji grupe mogućnost organiziranog ručka na putu. Po dolasku u Casablancu odlazak autobusom i pješice u razgled ***Casablance*** najvećeg marokanskog grada i luke, vožnja bulevarom utemeljitelja neovisnog Maroka kralja Muhameda V. Suvremeni europski dio grada sagrađen je prema uzancama Corbusierovske arhitekture, a kolonijalni dio grada u hispano – maurskom stilu: park arapske lige – Place Lyautey, katedrala Notre Dame De Lourdes iz francuskog doba, Medina, bulevar Sour Jdid, gdje se nalazi Rick´s caffe iz legendarnog filma „Casablanca“. Razgled džamije kralja Hasana II., površinom tek nešto manja od one u Meki, čija unutrašnjost može primiti 25 tisuća vjernika. Minaret visine 210 metara najviši je na svijetu. Nastavak vožnje uz Ain Diab - atraktivnu obalu pretrpanu bistroima, restoranima i noćnim klubovima. Slobodno vrijeme za osobne programe. Prijava i smještaj u hotel. Večera. Po želji grupe organizirani odlazak do Rick's caffe. Povratak u hotel. Noćenje. |
| **28.03.****utorak** | Doručak. Odjava iz hotela. Ukrcaj u autobus i polazak prema ***Rabatu***. Glavni grad Maroka *Rabat* grad je mediteranskog ugođaja, ujedno i drugi po veličini poslije Casablance. Odlazak do kraljevske palače Dar el Makhzen, parlamenta, ostatak moći dinastije Almohada – nedovršeni Hasanov toranj i mauzolej kralja Mohameda V. Vožnja autobusom kroz francusku četvrt Guartier de Lyocean do srednjovjekovnih gradskih dvora Bab el Rouh te pješački razgled tradicionalne arapske Kazbe Oudaya. Nastavak vožnje prema ***Meknesu***. *Meknes* je strog, zatvoren vjerski grad, opasan s četrdeset kilometara zidina, prijestolnica Ismaelitske dinastije. Posjet kršćanskom zatvoru i mauzoleju Mule Ismaila, nesuđenom zetu kralja Louisa XIV. Slobodno vrijeme za razgled glavnog trga Place Lahdim i Medine. Poslijepodne polazak prema *Fezu*. Smještaj u hotel. Večera. Večernja šetnja europskim dijelom grada uz posjet nekom od bistroa ili slastičarnica uz glavnu ulicu. Noćenje. |
| **29.03.****srijeda** | Doručak. Odlazak u razgled ***Feza***: pogled na grad s vidikovca na utvrdi, kraljevske palače, nekoć židovske četvrti Mellah,... *Fez* je duhovna i obrtnička metropola Maroka, prijestolnica prve Marokanske dinastije Idrisida iz 8. stoljeća i najznačajniji religijski centar zapadno islamskog svijeta. Pješački razgled starog Feza: Medresa Bou Inania iz XIV. stoljeća, knjižnica i džamija Qaraouyine, grob utemeljitelja Feza *Emira Mule Idrissa II*., ... Razgled Medine, najveće u Maroku: tradicionalna štavionica kože, svile, tepiha, zrcala, ibrici, elementi pokućstva od kovanog željeza i mjedi i slično – prava prilika za kupnju lokalnih obrtničkih proizvoda i suvenira. Povratak u hotel. Večera. Noćenje. |
| **30.03.****četvrtak** | Raniji doručak te polazak gorju Srednjeg Atlasa do zelenog i svježeg ***Ifrana,*** marokanskog glavnog skijaškog središta. Odmor za jutarnju kavu, kolače i kratku šetnju. Nastavak vožnje duž Atlasa do *Beni Melalla*, vrijeme za predah te po želji grupe organizirani ručak. Polazak prema ***Marrakechu***. Po dolasku panoramski razgled grada, prijestolnice dinastije Almoravida iz XI. stoljeća. Šetnja vrtovima Menara, Almohadska džamija Koutoubija iz 12 st., čiji je minaret blizanac seviljske Giralde, odlazak do čuvenog trga *Djemaa el Fna* – najvećeg trga u Africi . Prijava i smještaj u hotel. Večera. Noćenje. |
| **31.03.****petak** | Doručak. Odlazak u razgled Marakecha: palača Badi ili Bahia, Saaditske grobnice, posjet berberskoj apoteci uz mogućnost kupovine poznatog arganovog ulja, čajeva i začina. Odlazak do ***St. Laurentova*** kultnog botaničkog vrta *Jardin Majorelle*. Dio poslijepodneva slobodno za vlastite programe. Večera. Po želji grupe mogućnost odlaska na folklorni show *Fantasia*. Noćenje. |
| **01.04.****subota** | Doručak. Odjava iz hotela. Transfer do zračne luke. Prijava na let za Milano u 09,10 sati. Dolazak u zračnu luku Milano Malpensa u 13,25 sati. Ukrcaj u autobus i polazak prema Splituuz kraća stajanja na putu. Dolazak u Split u jutarnje sate. |

**CIJENA ARANŽMANA:**

|  |  |
| --- | --- |
| **Uplata rezervacije**: **200 €** / 1.506,90 kuna(promjenjiva stavka - ovisna o cijeni zrakoplovne karte)Nadoplata za 1/1 sobu: 215 €/1.619,92 kuna | .15 – 19 putnika **1.130,00 €/8.513,99 kuna**10 – 14 putnika **1.220,00 €/9.192,09 kuna**  |

**Program uključuje:** transfer autobusom na relaciji Split – Milano – Split, smještaj u hotelu 3\* u okolici Milana na bazi noćenja s doručkom (prvi i zadnji dan), prijevoz zrakoplovom na relaciji Milano - Marrakech – Milano, zrakoplovne pristojbe, ručnu prtljagu max. dimenzija 45x36x20 cm, putnu prtljagu do 23 kg, prijevoz modernim turističkim autobusom prema programu, smještaj u hotelima u Casablanci (4\*), Fesu (4\*) i Marakkechu (4\*) na bazi polupansiona, ulaznice za planom razgleda predviđene objekte, lokalnog vodiča cijelo vrijeme boravka u Maroku, troškove autocesta i parkinga, jamčevina za turistički paket aranžman, putno zdrav. osig. GENERALI, osig. od posljedica nesretnog slučaja, zakonom propisan PDV, voditelja putovanja te organizaciju putovanja.

**Preporuka:** uplata police osiguranja od rizika otkaza putovanja: 37 €,00 / 278,78kuna (plativo isključivo kod uplate rezervacije)

**Program ne uključuje**: ručak u lokalnom restoranu u Casablanci – 25 €, posjet Rick's Caffe sa uključenom zakuskom i pićem (Open bar) u trajanju 1 sat – 45 €, ručak u lokalnom restoranu u Beni Mellal - 20 €, Fantasia show s večerom i prijevozom - 60 €, dodatne usluge, obroke i izlete koji nisu navedeni programom, troškove osobne prirode, napojnice za lokalne vodiče i vozače

**OBVEZNA PUTOVNICA** (mora vrijediti 90 dana od datuma izlaska iz Maroka)

**PUTOKAZI SPLIT, Mažuranićevo šetalište 14, tel: 021 / 455-038, R.V. 9,00 – 13,00 sati**

**mob: 099/26 424 26 , www.putokazi-split.com; e-mail: putokazi@yahoo.co.uk**

ID COD: HR-AB-21060271971